title: "Micheil Saakaschwili"
text: "Micheil Saakaschwili (\u00fc\u00fcb Georgisk: \u10db\u10d8\u10ee\u10d4\u10d8\u10da \u10e1\u10d0\u10d0\u10d9\u10d0\u10e8\u10d5\u10d8\u10da\u10d8 [m\u026a\u03c7\u025b\u026al s\u0251\u0251k\u02bc\u0251\u0283v\u026al\u026a], \u00fc\u00fcb Ukrainisk: \u041c\u0438\u0445\u0430\u0439\u043b\u043e (\u041c\u0456\u0445\u0435\u0456\u043b) \u041d\u0456\u043a\u043e\u043b\u043e\u0437\u043e\u0432\u0438\u0447 \u0421\u0430\u0430\u043a\u0430\u0448\u0432\u0456\u043b\u0456 Mychajlo (Micheil) Nikolosowytsch Saakaschwili; * 21. Deetsember 1967 uun Tiflis, Georgisk SSR, Sowjetunioon) as en (f\u00f6\u00f6r 2015) georgisk, (2017-2019) stootenluas an (2015-2017, sant 2019) ukrainisk poliitiker. \n\nFaan 2000 tu 2001 wiar hi georgisk justiisminister an faan 2002 tu 2004 f\u00f6\u00f6rstmaan faan't steedfersoomling faan Tiflis. Hi lai 2001 en nei poliitisk partei, det Ferianigt Natschunaal Beweeging, gr\u00fcnj. Efter't Ruusenrewolutschoon wurd hi 2004 tu a president faan't lun weelet an bleew tu 2013 president. Hi ging do tu't Ukraine an wurd beriader faan a president faan't lun. Faan Mei 2015 tu Nofember 2016 wiar hi guwern\u00f6\u00f6r faan det Odessa Prowins uun Ukraine.\n\nDe 28. J\u00fc\u00fcne 2018 wurd Saakaschwili faan en georgisk gericht uun wechweesen tu seeks juar uun't suart h\u00fcs ferurdialet. Uun a harewst 2021, kurt f\u00f6\u00f6r a komunaalwoolen, ging hi tu Georgien turag, an wurd faan't regiaring feestnimen.\n\nLuke uk diar\n Presidenten faan Georgien: Swiad Gamsachurdia (1991-1992), Eduard Schewardnadse (1995-2003), Nino Burdschanadse (\u00fc\u00fcs stelfertreeder; 2003-2004, 2007-2008), Micheil Saakaschwili (2004-2007, 2008-2013), Giorgi Margwelaschwili (2013-2018), Salome Surabischwili (sant 2019). \n\nPresident faan Georgien"